شكراً على الإجابات، آخر سؤال معلش، هوا انا لو قعدت أسأل أسئلة زي دي كتير، ودايما بلاقي الإجابات متشابهة، اللي هي غالباً مش بتقنعني، دا معناه إن الغلط فيا وإن فعلاً مفيش إجابة عالحاجات دي غير اللي الناس بيرددوها دايماً، وإني مش هاخد من كل اللي بعمله دا غير تضييع وقت وشكوك زيادة؟
حضرتك يا فندم شرفتيني بأسألتك. والسائل عن الحق بتجرد يوشك أن يهتدي إليه. في ثلاث مشكلات في السؤال: - أسلوب السؤال: وموقع زي آسك اتعمل للأسألة السريعة [تيك أواي] مش للأسألة الوجودية، لأنها بتحتاج حضور السائل والمجيب في مكان واحد لأكثر من سبب مش وقت تفصيلها زي الحواجز الشعورية وحواجز التواصل وضعف تقييم الحاجة وأشياء أخرى. - المجيب: أنه إما يجهل الجواب، أو أخطأ في عرضه. السائل: أنه إما أخطأ في عرض سؤالهوبيان حاجته، أو أنه سأل من أجل السؤال لا من أجل الإجابة. والله يقول ﴿إنا كل شيء خلقناه بقدر﴾ وحكمة الأمر من حكمة الخلق، وحكمة الخلق من كمال الخالق، وكمال الخالق شرط لوجود الكون، لأن فاقد الشيء لا يعطيه، ولست أقصد كمال الكون وإنما نظامه وقابليته للفهم. ثم لو لم تجد الجواب فاستمري في السؤال مع الاجتهاد في التجرد للحق؛ فالله يقول: ﴿والذين جاهدوا فينا لنهدينهم سبلنا﴾ ولا مانع من السؤال فحتى الملائكة سألت: ﴿قالوا أتجعل فيها من يفسد فيها ويسفك الدماء ونحن نسبح بحمدك ونقدس لك﴾ بل السؤال عن الحكمة من علامات الإيمان: لأنه ينشأ عن افتراض وجودها وإلا لما سأل عنها. تشرفيننا دماً.